ગાયોના દૂધમાંથી ઘોઘાવદર ગામના પીસ્તાલીશ ગરીબ કુટુંબોને મફત છાશ આપવામાં આવે છે અને તદ્દન રાહતભાવથી માત્ર ર૦ રૂપિયે એક લિટર ગાયનું દૂધ ગરીબ કુટુંબને અપાય છે. કોઈપણ જ્ઞાતિની સગર્ભા બહેનને અધો લિટર દૂધ વિનામૂલ્યે આપવામાં આવે છે. અને પ્રસુતિ આવ્યે સવા કિલો ઘી એમને ત્યાં પહોંચાડવામાં આવે છે. આશ્રમની જીવદયા પ્રેરિત સેવા પ્રવૃતિઓ નિહાળીને અનેક વખત સંતો મહંતો કવિઓ કલાકારોએ આ આશ્રમની મુલાકાતો લઈને પોતાની પ્રસન્નતા વ્યક્ત કરી છે. આકાશી રોજીનો આધાર છે , પણ એ માટેનું તપ ઓછું પડે છે.આનંદ આશ્રમના દિવ્ય સાત્વિક આનંદની સમાંતરે વિષાદની વાદળી કયારેક ડૉકાઈ જાય ને એક પ્રકારનો અજંપો ઘેરી વળે. હા, આજની ક્ષણ સુધી કોઈ કાર્ય કયારેય અટકયું નથી તેથી શ્રધ્ધા વિશ્વાસ ડગ્યાં નથી, પણ પરોપજીવી બનીને કયાં લગી જીવતરનો ભાર વેંઢારવો ? આ ખોખલી કાયા હવે ખળભળી છે, નેવાં નમિયાં છે, બહુ ઝાઝી વાર પણ નથી, એકાંતે બેસીને અલખને આરાધવાના ઓરતા આ ભવે તો પૂરા થાય તેમ નથી જ. આદ્ય પુરુષ ઘર ચેલી એવી માયાનું મંડાણ જોગણી ની માયાઝાળ બહુ વસમી છે, એની પ્રતીતિ હરપળે થતી રહે છે. કોઈપણ પંથ, સંપ્રદાય, શિષ્ય, અનુયાયી, દાતા, સાથે જોડાઈને આશ્રમ ક્યારે ય જાહેર સ્થળ ન બની જાય અને મારૂં એકાંત અખંડ રહે એ માટે મથું છું, પણ આંગણે આવતલ સામે મોઢું કેમ સંતાડવું ? ને આશ્રમનો બાહ્ય દેખાવ જોઈને કોઈને કલ્પના પણ ન આવે કે……………